Универзитет у Нишу

Филозофски факултет

Департман за француски језик и књижевност

**Департману за француски језик и књижевност**

и

**Наставно-научном већу**

Филозофског факултета Универзитета у Нишу

*Предмет*: Извештај о мобилности запослених на Универзитету у Поатјеу (Француска) у оквиру Програма Еразмус+

На основу међуинституционалног уговора о реализацији Програма Еразмус+ између Универзитета у Поатјеу, Француска (Université de Poitiers, France) и Универзитета у Нишу, у периоду од 18. новембра до 6. децембра 2019. године боравила сам на Факултету за језик и књижевност овог француског универзитета (Faculté de Lettres еt Langues) у склопу мобилности запослених. У том периоду учествовала сам у реализацији следећих активности:

**а)** 18. новембра 2019. године присуствовала сам административном састанку са представницом Департмана за славистику Факултета за језик и књижевност Универзитета у Поатјеу и академским координатором Еразмус+ мобилности, проф. др Сањом Бошковић Данојлић. Том приликом, разговарале смо о активностима које су остварене у досадашњем периоду сарадње између два универзитета, анализирале смо раније договоренe циљевe које треба испунити до краја текућег циклуса Програма Еразмус+, а поменуле смо и нове заједничке активности, попут двонедељне Летње школе превођења која је планирана за јун идуће године, а на којој ће учествовати и наставници и студенти Департмана за француски језик и књижевност Универзитета у Нишу.

Истог дана, обишла сам и цео кампус Универзитета у Поатјеу и упознала се са његовом организацијом, а посетила сам и Универзитетску библиотеку;

**б)** 19. новембра 2019. годинеимала сам састанак са представником Службе за међународне односе Универзитета у Поатјеу, Отисом Пиош-Дитејом, који ме је упознао са радом своје службе, али и административном организацијом читавог Универзитета проводећи ме кроз зграду Универзитета;

**в)** 21. и 27. новембра и 4. децембра 2019. одржани су састанци са студентима француског језика и књижевности на Филозофском факултету Универзитета у Нишу - Стефаном Динићем, студентом четврте године основних академских студија који на Универзитету у Поатјеу користи студентску стипендију Програма Еразмус+, и са трима студенткињама мастер студија, Софијом Филиповић, Милицом Стевановић и Јеленом Симић које своју мобилност на Универзитету у Поатјеу реализују преко програма двоструких диплома;

**г)** у току боравка активно сам користила сам фонд Универзитетске библиотеке како бих прикупила литературу која ми може помоћи у изради докторске дисертације која је у току;

**д)** 23. новембра 2019. у оквиру културно-туристичког програма обишла сам град Тур и тамо посетила изложбу Балзакових рукописа у Музеју лепих уметности, као и музеј посвећен Ронсару;

**ђ)** 27. новембра 2019. имала сам састанак са проф. др Сањом Бошковић Данојлић, супервизором мог истраживачког боравка, приликом кога смо разговарале о основним полазиштима моје дисертације, избору литературе, могућностима проширења теме;

**е)** 4. децембра 2019. одржала сам два предавања по позиву студентима друге и треће године славистике на Универзитету у Поатјеу на тему *Град Ниш - историја, култура, музика*. Одржала сам укупно 4 сата наставе

**ж)** у току боравка, а у оквиру културно-туристичког програма, посетила сам неколико знаменитости града Поатјеа: *Église Notre-Dame la Grande*, *Place du Maréchal-Leclerc*, *Tour Maubergeon*, *Baptistère Saint-Jean*, *Place Charles de Gaulle.*

Трошкови мог боравка и смештаја у Поатјеу, као и трошкови превоза на релацији Ниш – Поатје – Ниш покривени су новцем који ми је Универзитет у Поатјеу уплатио на основу потписивања Уговора о мобилности запослених.

У Нишу,

18. децембра 2019. године



Вања Цветковић, асистент